Un alt om de afaceri face un denunț legat de Florin Coldea: "M-am prins că este o înșelăciune, am început să fiu amenințat"
Al doilea denunț în cazul Florin Coldea a fost făcut de un om de afaceri care a dorit să-și păstreze anonimatul, dar a explicat într-un interviu televizat despre amenințări și încercări de șantaj, după ce a refuzat să se implice într-o afacere controlată din umbră de Coldea, alături de alți doi generali SRI, Dumitru Dumbravă și Dumitru Cocoru.